Norjankrilli

Norjankrilli (Meganyctiphanes norvegica) on äyriäinen, joka elää suurina parvina Atlantissa. Se on osa eläinplanktonia.

Ulkonäkö ja koko 
Norjankrilli kasvaa noin kolme senttiä pitkäksi. Se on läpikuultava ja punertava vatsan sisältö on näkyvissä. Yhteensulautunutta päätä ja keskiruumiista peittää selkäkilpi; niitä seuraa lihaksikas 6-jaokkeinen takaruumis. Tuntosarvet ovat suhteellisen lyhyet.

Elintavat 
Norjankrilli käyttää pääasialliseksi ravinnokseen hankajalkaisia, mutta syö myös muuta eläin- ja kasviplanktonia. Se nousee pintaan ruokailemaan yöllä, ja viettää päivänsä yli 50 metrin syvyydessä.

Lähteet 

Krilliäyriäiset